b"\n_START_ARTICLE_\nVicent Pons i Forn\xc3\xa9s\n_START_SECTION_\nBiografia i obra\n_START_PARAGRAPH_\nCurs\xc3\xa0 estudis d'ensenyament secundari i prompte comen\xc3\xa7\xc3\xa0 a treballar; primer com a ajudant de farm\xc3\xa0cia i, m\xc3\xa9s tard, com a funcionari a l'oficina de correus de Pedreguer. La seua formaci\xc3\xb3, per\xc3\xb2, la complet\xc3\xa0 assistint a cursos de comptabilitat, relacions p\xc3\xbabliques, m\xc3\xbasica, pintura, fotografia o cinematografia._NEWLINE_Va ser membre del Consell dels Premis de Cultura Popular de la Marina Alta, i del Consell Municipal de Cultura de l'Ajuntament de Pedreguer. Col\xc2\xb7labor\xc3\xa0 tamb\xc3\xa9 com a tertuli\xc3\xa0 a la r\xc3\xa0dio la Veu d'Ondara._NEWLINE_La seua producci\xc3\xb3 art\xc3\xadstica abra\xc3\xa7a els \xc3\xa0mbits de la pintura, els dibuixos, la fotografia i la literatura -concretament la poesia- en llengua catalana. _NEWLINE_La seua activitat intel\xc2\xb7lectual es va desenvolupar tamb\xc3\xa9 a les planes de les revistes L'Ocaive, Sa\xc3\xb3, El Poble o La Veu de la Marina, entre d'altres. Per aquesta traject\xc3\xb2ria, va rebre la Ins\xc3\xadgnia d\xe2\x80\x99Argent de la Fundaci\xc3\xb3 del Congr\xc3\xa9s de Cultura Catalana."